Райнер Мария Рилке
Приближава часът…

Превод от немски: Петър Велчев, 1979

chitanka.info

Приближава часът, сякаш звук от метал

ме докосва и ясно звъни.

Аз потръпвам. Аз чувствам: сега бих успял

да извая летящите дни.

Този свят преди малко не беше роден,

и животът бе спрял и бе тих.

Но с очи аз прегръщам нещата край мен

като нежен и влюбен жених.

И с възторг ме изпълва най-дребната вещ,

тя в картините мои блести.

Аз не зная, не зная — кому с чист копнеж

тя душата ще възхити…

1899

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.